CELEX: 62017CN0042
Language: lt
Date: 2017-01-26 00:00:00
Title: Byla C-42/17: 2017 m. sausio 26 d. Corte costituzionale (Italija) pateiktas prašymas priimti prejudicinį sprendimą byloje M.A.S., M.B.

19.6.2017   
            
            
               LT
            
            
               Europos Sąjungos oficialusis leidinys
            
            
               C 195/10
            
         2017 m. sausio 26 d.Corte costituzionale (Italija) pateiktas prašymas priimti prejudicinį sprendimą byloje M.A.S., M.B.
   
   (Byla C-42/17)
   (2017/C 195/14)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Corte costituzionale
   
   
      Šalys pagrindinėje byloje
   
   M.A.S., M.B.
   
      Prejudiciniai klausimai
   
   
               1.
            
            
               Ar Sutarties dėl Europos Sąjungos veikimo 325 straipsnio 1 ir 2 dalys turi būti aiškinamos taip, kad pagal jas baudžiamųjų bylų teismas turi netaikyti nacionalinės teisės nuostatų dėl senaties, pagal kurias daugeliu atvejų nebaudžiama už sukčiavimą stambiu mastu, kuriuo sukeliama žala Sąjungos finansiniams interesams, arba numatomi trumpesni senaties terminai dėl sukčiavimo, kuriuo pažeidžiami Sąjungos finansiniai interesai, nei numatytieji dėl sukčiavimo, kuriuo pažeidžiami valstybės finansiniai interesai, net kai šiam teisės netaikymui nėra pakankamai apibrėžto teisinio pagrindo?
            
         
               2.
            
            
               Ar Sutarties dėl Europos Sąjungos veikimo 325 straipsnio 1 ir 2 dalys turi būti aiškinamos taip, kad pagal jas baudžiamųjų bylų teismas turi netaikyti nacionalinės teisės nuostatų dėl senaties, pagal kurias daugeliu atvejų nebaudžiama už sukčiavimą stambiu mastu, kuriuo sukeliama žala Sąjungos finansiniams interesams, arba numatomi trumpesni senaties terminai dėl sukčiavimo, kuriuo pažeidžiami Sąjungos finansiniai interesai, nei numatytieji dėl sukčiavimo, kuriuo pažeidžiami valstybės finansiniai interesai, net kai pagal valstybės narės teisės sistemą senatis yra materialinės baudžiamosios teisės dalis ir jai yra taikomas teisėtumo principas?
            
         
               3.
            
            
               Ar 2015 m. rugsėjo 8 d. Europos Sąjungos Teisingumo Teismo didžiosios kolegijos sprendimas Taricco, C-105/14, turi būti aiškinamas taip, kad pagal jį baudžiamųjų bylų teismas turi netaikyti nacionalinės teisės nuostatų dėl senaties, pagal kurias daugeliu atvejų nebaudžiama už sukčiavimą stambiu mastu, kuriuo sukeliama žala Sąjungos finansiniams interesams, arba numatomi trumpesni senaties terminai dėl sukčiavimo, kuriuo pažeidžiami Sąjungos finansiniai interesai, nei numatytieji dėl sukčiavimo, kuriuo pažeidžiami valstybės finansiniai interesai, net kai netaikant šių teisės nuostatų pažeidžiami valstybės narės pagrindiniai konstitucinės tvarkos principai ir jos Konstitucijoje pripažintos neatimamos žmogaus teisės.